turjo4nis/wikipedia-bn-dump-20250701 huggingface dataset:
সাকরাইন

সাকরাইন উৎসব, মূলত বাঙালি মুসলমানদের পৌষসংক্রান্তি, ঘুড়ি উৎসব নামেও পরিচিত, বাংলাদেশে শীত মৌসুমের বাৎসরিক উদ্‌যাপন, ঘুড়ি উড়িয়ে পালন করা হয়। সংস্কৃত শব্দ 'সংক্রান্তি' ঢাকাইয়া অপভ্রংশে সাকরাইন রূপ নিয়েছে। পৌষ ও মাঘ মাসের সন্ধিক্ষণে, পৌষ মাসের শেষদিন সারা ভারতবর্ষে সংক্রান্তি হিসাবে উদযাপিত হয়। তবে পুরান ঢাকায় পৌষসংক্রান্তি বা সাকরাইন সার্বজনীন ঢাকাইয়া উৎসবের রূপ নিয়েছে। বর্তমানে দিনভর ঘুড়ি উড়ানোর পাশাপাশি সন্ধ্যায় বর্ণিল আতশবাজি ও রঙবেরঙ ফানুশে ছেয়ে যায় বুড়িগঙ্গা তীরবর্তী শহরের আকাশ। এক কথায় বলা যায় সাকরাইন হচ্ছে এক ধরনের ঘুড়ি উৎসব। বাংলা বর্ষপঞ্জিকার নবম মাস পৌষ মাসের শেষ দিনে আয়োজিত হয় যা গ্রেগরীয় বর্ষপঞ্জিকার হিসেবে জানুয়ারি মাসের ১৪ অথবা ১৫ তারিখে পড়ে। বাংলায় দিনটি পৌষ সংক্রান্তি এবং ভারতীয় উপমহাদেশে মকর সংক্রান্তি নামে পরিচিত।

বাংলাদেশের প্রাচীন উৎসব সমূহের মধ্যে পুরান ঢাকার সাকরাইন উৎসব অন্যতম। যদিও এটা সমগ্র বাংলাদেশব্যাপী পালিত হয় না কিন্তু খুব জনপ্রিয় এবং গুরুত্বপূর্ণ বাংলাদেশি সংস্কৃতি। এটাকে ঐক্য এবং বন্ধুত্বের প্রতীক হিসেবে দেখা হয়।

অনুষ্ঠান
ঢাকা শহরে উৎসবমুখর পরিবেশে সাকরাইন উৎসব পালন করা হয়। মূলত পুরান ঢাকার হিন্দু অধ্যুষিত এলাকাতে বেশি জমজমাট ভাবে উদযাপিত হয় পৌষসংক্রান্তি তথা সাকরাইন। শাঁখারীবাজার, তাঁতীবাজার, গোয়ালনগর, লক্ষ্মীবাজার, সূত্রাপুর, গেণ্ডারিয়া, লালবাগ ও এর আশেপাশের এলাকাগুলোতে বিপুল উৎসাহ ও উদ্দীপনার মধ্যে ছোট, বড় সকলেই মেতে উঠে এ উৎসবে।   বিকেল বেলা এই সব এলাকায় আকাশে রঙ বেরঙের ঘুড়ি ওড়ে। ছাদে কিংবা রাস্তায় দাঁড়িয়ে ঘুড়ি ওড়ানো হয় । অধিকাংশ সময়ে ভোঁ কাট্টা'র (ঘুড়ি কাটাকাটি) প্রতিযোগিতা চলে। একজন অপরজনের ঘুড়ির সুতা কাটার কসরৎ করে ।

রাত নামলে পুরান ঢাকার আতশবাজির আলোয় উজ্জীবিত হয়ে ওঠে। আগুন মুখে নিয়ে খেলা দেখানো কসরৎবিদগণ ছাদে দাঁড়িয়ে দর্শকদের তাদের কারুকাজ দেখায়। সন্ধ্যার পর আকাশে ওড়ে রঙবেরঙা ফানুশ ও ঘরে ঘরে পিঠাপুলির আয়োজন।

বিতর্ক ও সমালোচনা
সাম্প্রতিক সময়ে গত কয়েকবছর ধরে এই সাকরাইন নিয়ে ব্যাপক আলোচনা সমালোচনা ও বিতর্ক চলছে। অনেকেই ধর্মীয় ও পরিবেশগত আপত্তির কারণে সাকরাইন পালন করে না। যে সময়ে পুরান ঢাকায় সাকরাইন পালন হয় অর্থাৎ ১৪ বা ১৫ জানুয়ারি সে সময়ে ভারতের হরিয়ানা,পাঞ্জাব,উত্তরপ্রদেশ,গুজরাট ও তার আশপাশের প্রদেশগুলোর অধিকাংশ এলাকায় মকর সংক্রান্তি এবং পাকিস্তানের সিন্ধ প্রদেশে তিরমুরি ও জানুয়ারি–ফেব্রুয়ারীর মাঝামাঝি সময়ে লাহোর ও সিয়ালকোট সহ পাঞ্জাব প্রদেশের অনেক এলাকায় বসন্ত মেলা বা বসন্ত পঞ্চমী পালন করে অনেকেই। এই মকর সংক্রান্তি ও বসন্ত মেলা এগুলো হিন্দু ও শিখ ধর্মাবলম্বীদের সাংস্কৃতিক উৎসব যেকারণে পুরান ঢাকার অনেক মুসলিমরা এসব পালন করা থেকে বিরত থাকেন।

চিত্রমালা

তথ্যসূত্র

ঘুড়ি উৎসব
বাংলাদেশের সাংস্কৃতিক উৎসব
পুরান ঢাকা
বসন্ত উৎসব
ডাল্টনের সূত্র

ডাল্টনের সূত্র (ডাল্টনের আংশিক চাপ সূত্র নামেও পরিচিত) রসায়ন ও পদার্থবিজ্ঞানের একটি গুরুত্বপূর্ণ সূত্র। এ সূত্রের বিবৃতি হল, "পারস্পরিক বিক্রিয়াহীন একাধিক গ্যাস মিশ্রণ কর্তৃক প্রযুক্ত মোট চাপ এবং ঐ প্রতিটি গ্যাস কর্তৃক প্রযুক্ত আংশিক চাপের যোগফল পরস্পর সমান।" এই পরীক্ষামূলক সূত্রটি জন ডাল্টন ১৮০৭ সালে পর্যবেক্ষণ করেন এবং এটি আদর্শ গ্যাস সূত্রের সাথে সম্পর্কযুক্ত।

সূত্র 
গাণিতিকভাবে, রাসায়নিক বিক্রিয়া করে না এমন গ্যাস কর্তৃক প্রযুক্ত চাপ:

       or      

যেখানে p1, p2, ..., pn প্রতিটি উপদানের আংশিক চাপকে প্রতিনিধিত্ব করে।

যেখানে yi হল n সংখ্যক উপাদানের মিশ্রণে iতম উপাদানের মোল ভগ্নাংশ।

ডাল্টনের আংশিক চাপ সূত্রটি হলো– “কোনো নির্দিষ্ট তাপমাত্রায় পরস্পর বিক্রিয়াহীন কোনো গ্যাস মিশ্রণের মোট চাপ ঐ মিশ্রণে উপস্থিত প্রতিটি উপাদান গ্যাসসমূহের আংশিক চাপের সমষ্টির সমান”।
মনে করি, স্থির তাপমাত্রায় V আয়তনের একটি আবদ্ধ পাত্রে একটি গ্যাস মিশ্রণে n সংখ্যক উপাদান গ্যাস রাসায়নিকভাবে বিক্রিয়াহীন অবস্থায় মিশ্রিত আছে। গ্যাস মিশ্রণের মোট চাপ, P এবং উপাদান গ্যাসসমূহের আংশিক চাপ যথাক্রমে P1, P1, P1 ... Pn। তাহলে, ডাল্টনের আংশিক চাপ সূত্রানুসারে,
P=P1+P2+P3+...+Pn

আয়তন-ভিত্তিক ঘনমাত্রা 
যেকোনো গ্যাসীয় উপাদানের আয়তন-ভিত্তিক ঘনমাত্রা নির্ধারণের সম্পর্ক

যেখানে ci হল iতম উপাদানের ঘনমাত্রা।

ডাল্টনের সূত্র বাস্তব গ্যাস কর্তৃক সঠিকভাবে অনুসৃত হয় না, চাপবৃদ্ধির সাথে সাথে বিচ্যূতি ঘটে। এ অবস্থায় অণুগুলো যে আয়তন দখল করে, তা তাদের মধ্যকার মুক্ত স্থানের তুলনায় নগণ্য হয় না। এছাড়াও আন্তআণবিক বল দ্বারা যুক্ত অণুগুলোর মধ্যকার গড় দূরত্ব বেড়ে গিয়ে তাদের দ্বারা প্রযুক্ত চাপের পরিবর্তন করে ফেলে; যা আদর্শ গ্যাস তত্ত্বের পরিপন্থী।

আরো দেখুন  
 হেনরির সূত্র
 অ্যামাগার সূত্র
 বয়েলের সূত্র
 যৌথ গ্যাস সূত্র
 গে ল্যুসাকের সূত্র
 মোল (একক)
 আংশিক চাপ
 বাষ্প চাপ

তথ্যসূত্র 

গ্যাসের সূত্র
ভৌত রসায়ন
প্রকৌশল তাপগতিবিজ্ঞান
পাতন
মাহিরা খান

মাহিরা খান (জন্ম: ২১ ডিসেম্বর ১৯৮৪) একজন পাকিস্তানি অভিনেত্রী এবং সাবেক ভিজে। তিনি পাকিস্তানের অন্যতম জনপ্রিয় এবং সর্বোচ্চ পারিশ্রমিক প্রাপ্ত অভিনেত্রী। তিনি অনেকগুলো পুরস্কার অর্জন করেছেন। শাহরুখ খানের সাথে রইস সিনেমায় অভিনয়ের পর তিনি বিশ্বব্যাপী পরিচিত লাভ করেন।

প্রাথমিক জীবন
মাহিরা উর্দুভাষী পাঠান পরিবারে জন্মগ্রহণ করেন। তার পিতার নাম হাফিজ খান যিনি ব্রিটিশ সাম্রাজ্যের দিল্লীতে জন্মগ্রহণ করেন এবং দেশ বিভাগের প্রাক্কালে পাকিস্তানে চলে যান।

মাহিরার ছোট ভাইয়ের নাম হাসান খান যিনি পেশায় একজন সাংবাদিক। ষোলো বছর বয়সে খান করাচির ফাউন্ডেশন পাবলিক স্কুল থেকে ও লেভেল সম্পন্ন করেন।

কর্মজীবন

খান ২০০৬ সালে ভিজে হিসেবে ক্যারিয়ার শুরু করেন। তিনি এমটিভি পাকিস্তানে মোস্ট ওয়ান্টেড নামে একটি লাউভ শো সম্প্রচার হতো সপ্তাহে তিনদিন। ২০০৮ সালে তিনি আগ টিভিতে উইকেন্ড উইথ মাহিরা নামক আপাতবাস্তব টেলিভিশন অনুষ্ঠানের উপস্থাপনা করতেন।

অন্যান্য কাজ
২০১০ সালে মাহিরা ১০ম লাক্স স্টাইল পুরস্কারের উপস্থাপনা করেন। ২০১৩ সালে ১ম হাম পুরস্কারের উপস্থাপনা করেন। ২০১৫ সালের সেপ্টেম্বরে তিনি ফাওয়াদ খান এর সাথে ১৪তম লাক্স স্টাইল পুরস্কারের উপস্থাপনা করেন।

চলচ্চিত্রের তালিকা
চাবি

পুরস্কার ও মনোনয়ন

তথ্যসূত্র

বহিঃসংযোগ
 
 

১৯৮৪-এ জন্ম
২১শ শতাব্দীর পাকিস্তানি অভিনেত্রী
জীবিত ব্যক্তি
পাকিস্তানি অভিনেত্রী
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
মুহাজির ব্যক্তি
পশতু ব্যক্তি
করাচির ব্যক্তি
করাচির অভিনেত্রী
পাকিস্তানি টেলিভিশন অভিনেত্রী
হিন্দি চলচ্চিত্র অভিনেত্রী
মার্কিন যুক্তরাষ্ট্রে পাকিস্তানি প্রবাসী
বিবিসি ১০০ নারী
সোনু সুদ

সোনু সুদ একজন ভারতীয় অভিনেতা, মডেল এবং প্রযোজক যিনি হিন্দী, তেলুগু এবন তামিল চলচ্চিত্রে অভিনয় করেন। তিনি অল্প কিছু কন্নড় ও পাঞ্জাবী ছবিতেও অভিনয় করেছেন। এছাড়াও তিনি সমাজসেবা কাজের সঙ্গে যুক্ত আছেন। কোভিড -১৯ এর সময়কালে অনেক মানুষের উপকার করেছেন। তিনি একমাত্র অভিনেতা যে কিনা নিজের সম্পত্তি বন্ধক করেছিলেন গরীব মানুষদের উপকার করার জন্য।

অভিনয় জীবন
১৯৯৯ সালে সুদ তামিল ভাষার চলচ্চিত্র কাল্লাঝাগার এবং নেঞ্জিনিলে অভিনয় করেন। এরপরে তিনি তেলুগু চলচ্চিত্র হ্যান্ডস আপে ২০০০ সালে অভিনয় করেন। ২০০১ সালে তিনি মাজুনু তে অভিনয় করেন।

২০০২ সালে শাহেদ এ আজমে অভিনয়ের মাধ্যমে হিন্দী চলচ্চিত্রে অভিনয় শুরু করেন। ২০০৪ সালে মনি রত্নমের যুবা এবং ২০০৫ সালে আশিক বানায়া আপনেতে অভিনয় করেন।

চলচ্চিত্র 

 সিম্বা (২০১৮)
 হ্যাপি নিউ ইয়ার (২০১৪)
 দাবাং (২০১০)
 কুংফু যোগ (২০১৭)

তথ্যসূত্র

বহিঃসংযোগ

 

জীবিত ব্যক্তি
১৯৭৩-এ জন্ম
ভারতীয় চলচ্চিত্র অভিনেতা
ভারতীয় মডেল
পাঞ্জাবের (ভারত) অভিনেতা
কন্নড় চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
তামিল চলচ্চিত্র অভিনেতা
তেলুগু চলচ্চিত্র অভিনেতা
ফিল্মফেয়ার পুরস্কার দক্ষিণ বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
নন্দী পুরস্কার বিজয়ী
রাস্তাপপুলাস

রবার্তো রাস্তাপপুলাস বেলজীয় কার্টুনিস্ট হার্জের আঁকা দুঃসাহসী টিন‌টিন সিরিজের একটি কাল্পনিক চরিত্র। সে অপরাধীদের হোতা এবং বহু ছদ্মপরিচয়ে সে তার অপরাধমূলক কাজ চালিয়ে যায়।

চরিত্র ইতিহাস
"রাস্তাপপুলাস" নামটি উদ্ভাবন করেছিলেন হার্জের এক বন্ধু। হার্জ নামটি শুনে মজা পান এবং এটি ব্যবহার করার সিদ্ধান্ত নেন। তিনি রাস্তাপপুলাসকে চিত্রিত করলেন একছন ইতালীয় হিসেবে, যার ডাকনাম গ্রীক, কিন্তু চরিত্রটি ইহুদিবিদ্বেষীরা ইহুদীদের যেরকম মনে করে তার সাথে মিলে যায়। তবে হার্জ নিশ্চিত ছিলেন যে রাস্তাপপুলাস চরিত্রটি ইহুদি নয়।

সমালোচনামূলক বিশ্লেষণ
মাইকেল ফার মতপ্রকাশ করেছেন যে, টিনটিন ও রাস্তাপপুলাসের মধ্যে যে সম্পর্ক তা শার্লক হোমস ও প্রফেসর মরিয়ার্টির দ্বন্দের অনুরূপ। তিনি আরও বলেন যে, রাস্তাপপুলাস সেই ব্যক্তি যাকে "ভয় করতে হয়, কারণ একদিন হয়তো সে বিজয়ী হতে পারে।"

আরও দেখুন
 দুঃসাহসী টিনটিন কমিকসের চরিত্রসমূহ

তথ্যসূত্র

পাদটীকা

গ্রন্থপঞ্জি

 
 
 
 
 

টিনটিন চরিত্র
Comics characters introduced in 1934
Fictional criminals
Fictional crime bosses
Fictional American people of Greek descent
Fictional drug dealers
Fictional smugglers
Fictional kidnappers
Fictional businesspeople
Fictional marquesses and marchionesses
Comic strip villains
কমিকসে পুরুষ চরিত্র
কমিক চরিত্র
কাল্পনিক ব্যবসায়ী
সাকিনা বেগম

সাকিনা বেগম কলকাতার বিখ্যাত শ্রমিক নেত্রী ও অবিভক্ত বঙ্গের প্রথম মহিলা আইনজীবী।

প্রারম্ভিক জীবন 
সাকিনা বেগমের মূল নাম সাকিনা ফারুক সুলতানা মোয়াজ্জেদা। তার জন্ম সম্ভবত পারস্য দেশে। পিতা ছিলেন বিপ্লবী। ১৯০৫ সালে সেদেশে গণতান্ত্রিক বিপ্লব ব্যর্থ হলে মৃত্যুদন্ড এড়াতে কলকাতায় আশ্রয় নেন ও গোপনে হাবুল -এ -মতিন নামে উর্দু সাপ্তাহিক প্রকাশ করে পারস্যদেশে পাঠাতেন। সাকিনার বড় হয়ে ওঠা কলকাতা শহরে। উচ্চপদস্থ রাজকর্মচারী মি: মজিদে'র (I.C.S) সাথে বিবাহ হয়। তার একটি কন্যাসন্তান হয়। মনোমালিন্যের কারণে স্বামীর সাথে সম্পর্ক ছেদ করেন সাকিনা ও পিতৃগৃহে আইন পড়া শুরু করেন। তিনিই ছিলেন অবিভক্ত বাংলার প্রথম মহিলা আইনজীবী। ইন্দো- পার্শিয়ান পরিবারে মেয়ে হয়েও তিনি মনেপ্রাণে বাঙালী হয়ে উঠেছিলেন। মুসলিম মহিলাদের শিক্ষার দাবীতে 'সওগাত' পত্রিকায় বাংলায় প্রবন্ধ লেখেন তিনি।

শ্রমিক আন্দোলন 
১৯৪০ সালের মার্চ মাসে কলকাতা পৌরসংস্থার মুসলিম মহিলা সংরক্ষিত আসনে কমিউনিস্ট সমর্থিত নির্দল প্রার্থী হন ও জয়লাভ করেন সাকিনা। এসময় তিনি কলকাতার কয়েক হাজার ধাঙ্গড়, মেথর, জমাদারদের অবর্ণনীয় দুরবস্থা প্রত্যক্ষ করেন, তাদের সংগঠিত করা শুরু করেন। পৌর কর্তৃপক্ষ তাদের বেতন অস্বাভাবিক কম দিত। ১৯৪০ সালের ২৬ মার্চ থেকে ২ এপ্রিল, আঠোরো হাজার ধাঙড় শ্রমিক ধর্মঘটে সামিল হয় সাকিনা বেগমের নেতৃত্বে। কর্পোরেশনের অল্ডারম্যান সুভাষচন্দ্র বসু আলোচনার দায়িত্ব নিলেও অবস্থার কোনো উন্নতি হয়নি কারণ তাদের বেতন, সামাজিক সম্মান ও জীবনযাত্রার মানের দিকে পৌর কর্তৃপক্ষ কোনো নজর দেননি। ৩রা এপ্রিল স্বামী সহজানন্দ সরস্বতীর চেষ্টায় তাদের দাবী মানা হলে এই ধর্মঘট উঠে যায়। এই ঘটনার পর থেকেই সাকিনা বেগম অত্যন্ত জনপ্রিয় শ্রমিক নেত্রী হিসেবে প্রতিষ্ঠা পান। ধাঙ্গড় শ্রমিক ইউনিয়নের সভানেত্রী ছিলেন। অন্যান্য নেতারা হলেন বঙ্কিম মুখার্জী, শিবনাথ বন্দ্যোপাধ্যায়, বীরেন রায় প্রমুখ। তার অভিজাত বংশমর্যাদা ও রক্ষনশীলতার বিরুদ্ধে দাঁড়িয়ে তিনি হয়ে ওঠেন শ্রমিকদের 'মাতাজী'। তার বাড়িতেই গড়ে ওঠে ধাঙড় শ্রমিক ইউনিয়ন অফিস। ১৯৪২ এর ২৬ আগস্ট শ্রমিকরা আবার ধর্মঘট করে পৌর কর্মকর্তাদের চুক্তি ও প্রতিশ্রুতি ভঙ্গের অভিযোগে। ২৭ আগস্ট গ্রেপ্তার হন সাকিনা বেগম ও ১০০ জন শ্রমিক। আন্দোলন দমনে পুলিশ ধরপাকড় সহ লাঠি, গুলি চালায়। মুসলিম লীগ নেতা, মেয়র এ.আর সিদ্দিকি সাকিনা বেগমকে কলকাতা ত্যাগের নির্দেশ দেন, এর ফলে শ্রমিক আন্দোলন কার্যত নেতৃত্বহীন হয়ে পড়ে। কারণ অন্যান্য নেতাদের বেশিরভাগ অংশই ছিলেন জেলে বা আত্মগোপনে।

শেষ জীবন 
সাকিনা বেগমকে অন্তরীন অবস্থায় থাকতে হয় কার্শিয়াং এ। তিনি আর কলকাতায় ফিরে আসেননি। ক্রমশ আন্দোলন থেকে নিজেকে সরিয়ে নেন। তার সম্পর্কে আর বিশেষ কিছু জানা যায়না। শোনা যায় তিনি ইরানে চলে গিয়েছিলেন শেষ বয়েসে।

তথ্যসূত্র 

ভারতীয় আইনজীবী
কলকাতার রাজনীতিবিদ
কলকাতার ব্যক্তি
কাস্তেরমান

কাস্তেরমান একটি ফরাসি-বেলজীয় কমিকস প্রকাশনা সংস্থা। তারা কমিক বই এবং শিশুসাহিত্য প্রকাশ করে থাকে। সংস্থাটি বেলজিয়ামের  তুর্নে শহরে অবস্থিত।

১৭৮০ সালে সংস্থাটি তৈরি করেন তুর্নে শহরের একজন সম্পাদক ও বইবিক্রেতা দোনা-জোজ়েফ কাস্তেরমান। এটি প্রথমে একটি মুদ্রণ ও প্রকাশনা সংস্থা ছিল। ১৯৩৪ সালে কাস্তেরমান ল্য পেঁতি ভ্যঁতিয়েম পত্রিকার সংখ্যাগুলি থেকে সংকলন করে দুঃসাহসী টিন‌টিন কমিকসের অ্যালবাম প্রকাশ করে। প্রথম বইটি ছিল সিরিজের চতুর্থ কমিকস ফারাওয়ের চুরুট। ১৯৪২ সাল থেকে কাস্তেরমান পূর্বের কমিকসগুলোর পুনর্সম্পাদিত রঙিন সংস্করণ বের করেছে।

কাস্তেরমান তাদের মাঙ্গা (জাপানি কমিক বই) ধারাবাহিক প্রকাশ করছে 'সাক্কা' বাণিজ্যিক নামের অধীনে।

তথ্যসূত্র

বহিঃসংযোগs
 

টিনটিন
Book publishing companies of Belgium
Comic book publishing companies of Belgium
Belgian brands
১৭৮০-এ প্রতিষ্ঠিত কোম্পানি
Publishing companies established in the 1780s
গোল্ডেন গ্লোব সেসিল বি. ডামিল পুরস্কার

সেসিল বি. ডামিল পুরস্কার "বিশ্ব চলচ্চিত্রে অসাধারণ অবদানের" জন্য হলিউড ফরেন প্রেস অ্যাসোসিয়েশন কর্তৃক প্রদত্ত একটি সম্মানিত গোল্ডেন গ্লোব পুরস্কার। প্রথম এই পুরস্কার প্রদান করা হয় ২১ ফেব্রুয়ারি, ১৯৫২ ৯ম গোল্ডেন গ্লোব পুরস্কার অনুষ্ঠানে এবং প্রথম গ্রহীতা ছিলেন সেসিল বি. ডামিল। প্রতি বছর হলিউড ফরেন প্রেস অ্যাসোসিয়েশন বোর্ড অফ ডিরেক্টরেরা সম্মানিত বিজয়ীদের নির্বাচন করে। ১৯৭৬ ও ২০০৮ সালের কোন পুরস্কার প্রদান করা হয় নি। জুডি গারল্যান্ড প্রথম নারী হিসেবে এই পুরস্কার লাভ করেন। ৩৯ বছর বয়সে তিনি এই পুরস্কার লাভ করেন এবং তিনিই সর্বকনিষ্ঠ বিজয়ী। স্যামুয়েল গোল্ডউইন ৯৩ বছর বয়সে এই পুরস্কার লাভ করেন এবং তিনি বয়োজ্যেষ্ঠ বিজয়ী। ১৯৮২ সালে সিডনি পোয়াটিয়ে প্রথম আফ্রো-আমেরিকান হিসেবে এই পুরস্কার লাভ করেন।

সম্মানিত বিজয়ীরা

পাদটীকা
*২০০৭ সালের আমেরিকার রাইটার্স গিল্ড ধর্মঘট-এর কারণে ২০০৮ সালের অনুষ্ঠান বাতিল করা হয়; হলিউড ফরেন প্রেস অ্যাসোসিয়েশন ২০০৯ সালের সাথে একত্রে এই বছরের পুরস্কার প্রদান করে।
**উডি অ্যালেনের পুরস্কার গ্রহণ করেন ডায়ান কিটন।

তথ্যসূত্র

বহিঃসংযোগ
 Official Golden Globes website 

সেসিল বি ডিমিল পুরস্কার
আজীবন সম্মাননা পুরস্কার
প্রতি বৎসর হালনাগাদ করা দরকার এমন নিবন্ধ
গোল্ডেন গ্লোব সেসিল বি. ডামিল পুরস্কার বিজয়ী
আচার্য গিরিশচন্দ্র বসু কলেজ

আচার্য গিরিশচন্দ্র বসু কলেজ (পূর্বনাম বঙ্গবাসী কলেজ অফ কমার্স) হল ভারতের পশ্চিমবঙ্গ রাজ্যের রাজধানী কলকাতার একটি স্নাতক কলেজ। এই কলেজটি ১৯৬৪ সালে প্রতিষ্ঠিত এবং কলকাতা বিশ্ববিদ্যালয় কর্তৃক অনুমোদিত। এই কলেজের দু’টি বিভাগ—কলা (বাংলা, ইংরেজি ও সংস্কৃত) ও বাণিজ্য (অ্যাকাউন্টিং ও ফাইনান্স)। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) ২০১১ সালে এই কলেজটিকে ‘খ’ গ্রেড প্রদান করে।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

বহিঃসংযোগ 
 আচার্য গিরিশচন্দ্র বসু কলেজ

১৯৬৫-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয় অনুমোদিত শিক্ষাপ্রতিষ্ঠান
কলকাতার বিশ্ববিদ্যালয় ও কলেজ
১৯৬৫-এ পশ্চিমবঙ্গে প্রতিষ্ঠিত
১৯৬৪-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
১৯৬৪-এ পশ্চিমবঙ্গে প্রতিষ্ঠিত
আমি মন্ত্রী হবো

আমি মন্ত্রী হবো হলো ২০১১ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিটির পরিচালক পার্থ চক্রবর্তী এবং প্রযোজক গৌতম নস্কর।

কলাকুশলী 
 দেবরাজ রায়
 খরাজ মুখোপাধ্যায়
 মানসী সিনহা
 অনামিকা সাহা
 দুলাল লাহিড়ী
 শকুন্তলা বড়ুয়া

তথ্যসূত্র

বহিঃসংযোগ 
 গোমোলোতে আমি মন্ত্রী হব 

২০১১-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
মিষ্টি জান্নাত

জান্নাতুল ফেরদৌস মিষ্টি (জন্ম: ২ সেপ্টেম্বর) একজন বাংলাদেশী অভিনেত্রী এবং মডেল।  বাংলা চলচ্চিত্র জগতে তিনি মিষ্টি জান্নাত হিসেবেই পরিচিত। শাহাদাৎ হোসেন লিটন পরিচালিত লাভ স্টেশন  চলচ্চিত্রের মাধ্যমে মিষ্টির অভিষেক হয়, এবং এর জন্য তিনি শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কারের মনোনয়ন লাভ করেন। তার অভিনীত অন্যান্য চলচ্চিত্রগুলো হল চিনি বিবি (২০১৫), তুই আমার (২০১৭), আমি নেতা হবো (২০১৮)। ভারত-বাংলাদেশের যৌথ প্রযোজনায় চলচ্চিত্র তুই আমার রানি দিয়ে তিনি প্রযোজক হিসেবে আত্মপ্রকাশ করেন। এছাড়া তিনি ভোজপুরি চলচ্চিত্র রংবাজ খিলাড়ি তে অভিনয় করছেন মিষ্টি।

ব্যক্তিজীবন 
২ সেপ্টেম্বর খুলনায় মিষ্টির জন্ম। বর্তমানে তিনি ঢাকায় বসবাস করছেন। ডেন্টাল কলেজে পড়াশোনা করেছেন তিনি।

অভিনয় জীবন

পুরস্কার ও মনোনয়ন

তথ্যসূত্র

বহিঃসংযোগ 
 
 

জীবিত ব্যক্তি
২১শ শতাব্দীর বাংলাদেশী অভিনেত্রী
খুলনা জেলার ব্যক্তি
বাংলাদেশী চলচ্চিত্র অভিনেত্রী
বাংলাদেশী চলচ্চিত্র প্রযোজক
বাঙালি টেলিভিশন অভিনেত্রী
খুলনার ব্যক্তি
বাংলাদেশী নারী মডেল
জাভিয়ের চাভালেরিন

জাভিয়ের চাভালেরিন (জন্ম ৭ মার্চ, ১৯৯১) ফ্রান্সের একজন পেশাদার ফুটবলার যিনি রেড স্টারের পক্ষে একজন ডিফেন্সিভ মিডফিল্ডার হিসেবে খেলেন।

ক্যারিয়ার
চাভালেরিন অলিম্পিক লিওনাইরস থেকে ২০১২ সালে টুর এফসি তে যোগদান করেন। লিগ ২ এ ৩০ জুলাই, ২০১২ সালে তিনি তার প্রথম ম্যাচ খেলেন। যখন বিপক্ষ দল ছিল এএস মোনাকো।

২০১৫ এর জুলাই এ চাভালেরিন নতুন দল রেড স্টারে যোগদান করেন।

তথ্যসূত্র

বহিঃসংযোগ

Xavier Chavalerin foot-national.com Profile

১৯৯১-এ জন্ম
জীবিত ব্যক্তি
ফরাসি ফুটবলার
লিগ ১-এর খেলোয়াড়
রেড স্টার ফুটবল ক্লাবের খেলোয়াড়
স্তাদ দে রেঁসের খেলোয়াড়
তুর ফুটবল ক্লাবের খেলোয়াড়
ওলাঁপিক লিয়োনের খেলোয়াড়
ত্রোয়া ওব শম্পানিয়ের খেলোয়াড়
লিগ ২-এর খেলোয়াড়
পুরুষ ফুটবল মধ্যমাঠের খেলোয়াড়
২১শ শতাব্দীর ফরাসি পুরুষ ক্রীড়াবিদ
পশ্চিম হিমালয়

পশ্চিম হিমালয়, যা পাঞ্জাব হিমালয় নামেও পরিচিত। এটি হিমালয় পর্বতের পশ্চিম অঞ্চলটিকে বোঝায়। হিমালয়ের এই অঞ্চলটি উত্তরপূর্বাঞ্চলীয় আফগানিস্তান/দক্ষিণ তাজিকিস্তান এর বাদাখশান থেকে শুরু হয়ে কাশ্মীরের মধ্যে দিয়ে নেপাল পর্যন্ত বিস্তৃত। পাঞ্জাব অঞ্চল এর সিন্ধু থেকে উৎপত্ত পাঁচটি উপনদী (ঝিলাম, চেনাব, রবি, বিস, শতদ্রু) পশ্চিম হিমালয় থেকে উদ্ভূত হয়েছে।

বাস্তুসংস্থান 
 নাগটিব্বা

আরও দেখুন 
 পূর্ব হিমালয়
 হিমালয়
 আকসাই চীন
 কাশ্মীর
 পাঞ্জাব

তথ্যসূত্র

হিমালয় পর্বতমালা
ভারতের পর্বতমালা
পাকিস্তানের পর্বতমালা
চীনের অঞ্চল
ভারতের অঞ্চল
পাকিস্তানের অঞ্চল
নেপালের ক্ষেত্র
মানসী সিনহা

মানসী সিনহা একজন ভারতীয় বাঙালি টেলিভিশন ও চলচ্চিত্র অভিনেত্রী। ২০২৪ সালের এটা আমাদের গল্প - এর মাধ্যমে চলচ্চিত্র পরিচালনায় অভিষেক করেন।

ব্যক্তিজীবন 
তিনি বাঙালি মঞ্চাভিনেত্রী মনিদ্বীপা রায়ের কন্যা। উত্তর কলকাতার যদু মিত্র লেনে তিনি বড় হয়েছেন। তিনি যখন অনেক ছোট তখন তার পিতামাতার বিবাহ বিচ্ছেদ হয় এবং তিনি ও তার মা দিদিমার কাছে প্রতিপালিত হন।

চলচ্চিত্রতালিকা

চলচ্চিত্র

পরিচালনা

টেলিভিশন 
 চেকমেট (টিভি সিরিজ)
 মা (টিভি সিরিজ)
 সাত পাঁকে বাঁধা
 বধূ কোন আলো লাগলো চোখে
 অগ্নিপরীক্ষা
 ভাষা
 গোয়েন্দা গিন্নী
 পটল কুমার গানওয়ালা
 ভুতু
 আই লাফ ইউ
 রাগে অনুরাগে 
 মিত্তির বাড়ি

তথ্যসূত্র

বহিঃসংযোগ

 

জীবিত ব্যক্তি
কলকাতার অভিনেত্রী
বাংলা চলচ্চিত্র অভিনেত্রী
বাঙালি টেলিভিশন অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
গার্ডেনরিচ

গার্ডেনরিচ হল কলকাতা শহরের একটি পার্শবর্তী এলাকা বা শহর অঞ্চল। এটি হুগলি নদীর পূর্ব পাড়ে অবস্থিত। এই শহর অঞ্চলটি মেটিয়াবুরুজ,বটতলা,বাধাবরতলা, প্রভূতি এলাকা নিয়ে গঠিত। এখানে দক্ষিণ-পূর্ব রেলের সদর দপ্তর অবস্থিত। এছাড়া গার্ডেনরিচে রয়েছে ভারত এর বিখ্যাত জাহাজ নির্মাণ কেন্দ্র গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড।

অবস্থান
গার্ডেনরিচ এর উত্তর দিকে রয়েছে খিদিরপুর এলাকা। পশ্চিমে হুগলি নদী অবস্থিত।এর পর্শবর্তী এলাকায় রয়েছে মহেশতলা অঞ্চল। দক্ষিণ কলকাতায় বন্দর এলাকায় গার্ডেনরিচ শহর অঞ্চলটি অবস্থান।

ইতিহাস

উল্লেখযোগ্য স্থান
 সিবতেনাবাদ ইমামবাড়া - নবাব ওয়াজেদ আলি শাহ-এর সমাহিত স্থান।

তথ্যসূত্র

দক্ষিণ কলকাতার পাড়া
কলকাতার পাড়া
আংকেল স্যাম গেটস এরাউন্ড

আংকেল স্যাম গেটস এরাউন্ড হল ১৯৪১ সালের একটি গান। যেটি কম্পোজ করেছেন রাফ রেইনার। এ গানটির কথা লিখেছেন লিও রবিন। গানটি মূলত তৈরি হয়েছিল ক্যাডেট গার্ল চলচ্চিত্রটির জন্য

গানটির মধ্যে আংকেল স্যাম একজন ব্যক্তি যিনি পুরো দেশের মানুষকে সাহায্য করে বেড়ান। ক্যাডেট গার্ল চলচ্চিত্রটির মধ্যে গানটি শেফার্ড স্ট্রাডউইক দ্বারা পরিবেশিত হয়েছিল।

তথ্যসূত্র 

দ্বিতীয় বিশ্বযুদ্ধের গান
১৯৪১-এর গান
কাজী জালাল আহমদ

কাজী জালাল উদ্দিন আহমদ (জন্ম: ১ জানুয়ারি, ১৯৩০- মৃত্যু: ২৩ নভেম্বর ২০০৫) একজন প্রখ্যাত বাংলাদেশী সমাজসেবক, শিক্ষাবিদ ও কলামিষ্ট ছিলেন। তিনি ১৯৮৯ সালে প্রতিরক্ষা সচিব হয়ে অবসর গ্রহণ করেন।

প্রাথমিক জীবন 
বাংলাদেশের উত্তর পশ্চিমাঞ্চলের সীমান্তবর্তী গ্রাম ভোলাহাটে ১ জানুয়ারি ১৯৩০ সালে এক সম্ভ্রান্ত পরিবারে জন্মগ্রহণ করেন। পিতার নাম ড.কাজী অাজাহারউদ্দীন এবং মাতার নাম কানিজ জোহুরা।

শিক্ষাজীবন 
তিনি মালদহ জেলা স্কুল হতে ১৯৪৬ সালে মেট্রিক ও ঢাকা বিশ্ববিদ্যালয় হতে ১৯৫১ সালে রসায়নে মাষ্টার্স ডিগ্রী অর্জন করেন।

পেশাগত জীবন 
তিনি পি.এস.সি. সম্পন্ন করে পাকিস্তান সরকারের সিভিল সার্ভিস ক্যাডারে ম্যাজিস্ট্রেট হিসাবে যোগদান করেন। ১৯৬০ সালে পাবনা জেলা প্রশাসক হন। পরবর্তীকালে তিনি যোগাযোগ সচিব, শিক্ষা সচিবসহ গণপ্রজাতন্ত্রী বাংলাদেশ সরকারের সর্বোচ্চ চাকুরীরর পদ অলংকার করেন। তিনি দেশী ও অার্ন্তজাতিক পর্যায়ে বেশ কিছু সংগঠনেরর সাথে জড়িত ছিলেন। ১৯৮৯ সালে প্রতিরক্ষা সচিব পদ থেকে অবসর গ্রহণ করেন।

অবদান 
শিক্ষা বিস্তারে অবদান রাখেন। অাধুনিক শিক্ষা বিস্তারে রহনপুর ইউসুফ অালী কলেজ এ "কাজী জালাল উদ্দিন অাহমদ বিজ্ঞান ভবন" নির্মাণ করেন। পরিত্যক্ত "গিলাবাড়ি জামে মসজিদ"যা স্থাপিত ১২৩৬ পুনরায় নির্মাণ করেন এবং বর্তমানে পরিচলানার সকল অর্থায়ন তাঁর সেবা ফান্ড করে থাকে। তাঁর লিখা ADMINISTRATIVE LEADERSHIP ১৯৯২ সালে প্রকাশিত হয়।

মৃত্যুবরণ 
তিনি ২০০৫ সালের ২৩ নভেম্বর বার্ধক্যজনিত কারণে শেষনিঃশ্বাস ত্যাগ করেন।

তথ্যসূত্র 

চাঁপাইনবাবগঞ্জ জেলার ব্যক্তি
বাংলাদেশের সাবেক সচিব
চ্যাং চোং-চেন

চ্যাং চোং-চেন (; ) বেলজীয় কার্টুনিস্ট হার্জের দুঃসাহসী টিনটিন কমিকসের একটি চরিত্র। টিনটিনের সাথে চ্যাংয়ের সাক্ষাৎ অল্প সময়ের জন্য হলেও তাদের মধ্যে গভীর বন্ধুত্ব ছিল।

হার্জ তার বন্ধু চীনা শিল্পী জ্যাং চোংগ্রেনের ওপর ভিত্তি করে এই চরিত্রটি সৃষ্টি করেছিলেন। যে গল্পে চরিত্রটি প্রথম আসে তা হার্জ ও টিনটিন উভয়কেই প্রভাবিত করে, অত্যন্ত জনপ্রিয় হয়। পরে যে গল্পে তাকে আবার দেখা যায় সেটিও সিরিজের মর্মস্পর্শী অভিযানগুলোর একটি।

চরিত্র ইতিহাস
১৯৩৪ সালে, হার্জ টিনটিনের চীন অভিযান নিয়ে কাজ শুরু করতে যাচ্ছিলেন। এতদিন পর্যন্ত হার্জ টিনটিনের ভ্রমনকরা দেশগুলোকে দেখেছেন একরকম গৎবাঁধা ক্লিশে দৃষ্টিভঙ্গীতে: অনাহারী কৃষক ও অত্যাচারী কমিসারদের রাশিয়া; সরল, অশিক্ষিত গ্রামবাসীদের কঙ্গো; গ্যাংস্টার, কাউবয় ও ইন্ডিয়ানদের আমেরিকা; আর ফকির ও মহারাজার ভারত।

কিন্তু এই গল্পটি পরিকল্পনা করার সময় লুভেঁ বিশ্ববিদ্যালয়ের চীনা ছাত্রদের যাজক ফাদার গোসেট হার্জকে বলেন যে তার উচিত বাস্তবের চীন সম্পর্কে কিছু গবেষণা করা। হার্জ রাজি হলে গোসেট তাকে চীনা জ্যাং চোংগ্রেনের সাথে পরিচয় করিয়ে দেন। জ্যাং চোংগ্রেন সেসময় ব্রুসেলসে অ্যাকাডেমিয়া রয়্যাল ডি বিউক্স-আর্টসের ছাত্র।

এই দুজন, উভয়ই ২৭ বছর বয়সী, একসাথে কাজ শুরু করলেন। আর তখন হার্জ তার এ নতুন বন্ধুকে কমিকসের চরিত্র হিসেবে যুক্ত করেদিলেন।

টিনটিনের সঙ্গে পরিচয়

চ্যাং ও ইয়েতি

আরও দেখুন
 দুঃসাহসী টিনটিন কমিকসের চরিত্রসমূহ

অতিরিক্ত অধ্যয়ন

তথ্যসূত্র

গ্রন্থপঞ্জি
 
 

টিনটিন চরিত্র
Comics characters introduced in 1936
Fictional orphans
Fictional characters based on real people
Fictional Chinese people
Male characters in comics
Child characters in comics
Fictional sole survivors
কমিক চরিত্র
নেস্টর

নেস্টর বেলজীয় কার্টুনিস্ট হার্জের দুঃসাহসী টিনটিন কমিকসের একটি চরিত্র। সে মার্লিনস্পাইক হলের অনেক পুরনো খানসামা।

নেস্টর ফরাসী সমাজে খানসামাদের সংক্ষিপ্তরূপ। সদাশয়, অনুগত ভৃত্য নেস্টর তার কর্তা ক্যাপ্টেন হ্যাডকের সেবা করে, পাশাপাশি টিনটিন, প্রফেসর ক্যালকুলাস বা বিয়াঙ্কা কাস্তাফিয়রের মতো অতিথিদেরও পরিচর্যা করে।

চরিত্র ইতিহাস

চলচ্চিত্রায়ণ

আরো দেখুন
 দুঃসাহসী টিনটিন কমিকসের চরিত্রসমূহ

তথ্যসূত্র

টিনটিন চরিত্র
Comics characters introduced in 1943
Fictional butlers
Fictional servants
Male characters in comics
কমিক চরিত্র
অগয়া

অগয়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।

জনপরিসংখ্যান 
২০১১ সালের জনগণনা অনুযায়ী, এই গ্রামের জনসংখ্যা ৯১২। এর মধ্যে ৪৬১ জন পুরুষ ও ৪৫১ জন মহিলা।

তথ্যসূত্র 

বাঁকুড়া জেলার গ্রাম
শালিমার ওয়ার্ক (১৯৮০) লিমিটেড

শালিমার ওয়ার্ক (১৯৮০) লিমিটেড হল পশ্চিমবঙ্গ এর কলকাতা এলাকার হুগলি নদীর পশ্চিম তীরে হাওড়া শহরের শিবপুর অঞ্চলে অবস্থিত একটি জাহাজ নির্মাণ কেন্দ্র। এটি একটি ভারত সরকারের রাষ্ট্রায়ত্ব সংস্থা। এখানে ছোট জাহাজ নির্মাণ ও মাঝারি মাপের জাহাজ সারাই করা হয়। এটি ১৯৮০ সালে প্রতিষ্ঠিত হয়। তবে এই কেন্দ্রটি প্রথম চালু হয় ১৮৮৫ সালে। এই কেন্দ্রে পণ্যবাহি বার্জ নির্মাণ করা হয়।

বর্তমান অবস্থা ও ভবিষ্যত পরিকল্পনা 
এই জাহাজ নির্মাণ কেন্দ্রটি ভারতের নৌবাহিনির জন্য ১৫ টি ছোট জাহাজ নির্মাণের দায়িত্ব পেয়েছে। এছাড়া এই কেন্দ্রটি কলকাতা বন্দর কর্তৃপক্ষ এর জাহাজ ও আন্দামান ও নিকোবর দ্বীপপুঞ্জ এর পর্যটন দপ্তরের জাহাজ সারাই ও রং এর কাজ করে। ২০১২ সালে এই জাহাজ নির্মাণ কেন্দ্রটি ভারতীয় নৌবাহিনীর হাতে তুলে দিয়েছে তাদের প্রথম জাহাজ আইএনএস পোশাক (শালিমার)। ২০১২ সালে এই জাহাজ নির্মাণ কেন্দ্রটির সঙ্গে ভারতীয় নৌবাহিনির ২৫০ কোটি টাকার চুক্তি হয়েছে। ২০১৮ সালে মধ্যে নৌবাহিনীর হাতে তার জাহাজ তুলে দেবে। এছাড়া এখানে ২ টি ৫০০ টন এর বার্জ, ৩ টি ৫০ জন জাত্রী ধারণ ক্ষমতার জলযান ও ২ টি ২০০ টনের বর্জ নির্মাণের চুক্তি হয়েছে। এই জাহাজ নির্মাণ কেন্দ্রটি একসঙ্গে ৫ টি জাহাজ সারাই করতে পারে। বর্তমানে ৭০ কোটি টাকা খরচ করে কেন্দ্রটির উন্নয়ন ও আধুনিকরন করা হচ্ছে। এর পর এখানে আরও বেশি জাহাজ সারাই ও নির্মাণ করা যাবে।

জাহাজ নির্মাণ 
 আইএনএস পোশাক (শালিমার)
 শালিমার ক্লাস ফেরী

তথ্যসূত্র

বহিঃসংযোগ

কলকাতাভিত্তিক সংস্থা
১৯৮০-এ পশ্চিমবঙ্গে প্রতিষ্ঠিত
ভারতের জাহাজ নির্মাণ কোম্পানি
১৯৮০-এ প্রতিষ্ঠিত ভারতীয় কোম্পানি
পশ্চিমবঙ্গ ভিত্তিক কোম্পানি